tartuNLP/wikipedia-smugri-20251201 huggingface dataset:
James Harden

James Edward Harden Jr. (sündinud 26. augustil 1989 Los Angeleses) on ameerika korvpallur , kes mängib Philadelphia 76ersi meeskonnas NBA-s.
Elulugu.
Ta vanemad on Monja Willis ja James Harden Senior. James oli pere kolmest lapsest kõige noorem ning neid kasvatas Monja Willis üksinda. Vaatamata sellele, et isa teenis aega Ameerika Ühendriikide mereväes, tekkis tal probleeme narkootikumidega, mille tagajärjel saadeti ta vangi ja suhe pojaga hävis. Keskkooli lõpetas James Artesia High Schoolis, mis asus Lakewoodis California osariigis. Viimasel aastal suutis Harden mängida oma parimat mängu, kui ta keskmised näitajad olid 18,8 punkti, 7,9 lauapalli ja 3,9 resultatiivset söötu. Tänu nendele näitajatele suutis ta keskkooli tiim lõpetada hooaja osariigi meistrina, nende rekordiks jäi 33 võitu ja 2 kaotust. Tol aastal valiti James Harden teise tiimi ja temast sai ka . 
Pärast keskkooli läks Harden korvpalli mängima USA ülikooliliigasse (NCAA). Ta mängis i meeskonnas kaks aastat treener Herb Sendeki käe all. Esimesel hooajal olid Hardeni keskmised näitajad 17,8 punkti, 5,3 lauapalli, 3,2 resultatiivset söötu ja 2,1 vaheltlõiget mängus. Need näitajad olid piisavad, et nimetada teda esimesse tiimi ja tiimi. Pärast head esimest hooaega hakkas James Harden populaarsust koguma ning temast sai kuulsa ajakirja Sports Illustrated kaanepoiss, kus teda nimetati uue hooaja jälgimisnimekirja. Harden lõpetas oma teise ja ühtlasi ka viimase ülikooli hooaja keskmiste näitajatega 20,1 punkti, 5,6 lauapalli ja 4,2 resultatiivset söötu mängus. Peale järjekordset head hooaega nimetati Harden -iks ja ka tiimi. Hardeni ülikooliliiga punktirekordiks jäi 40 punkti. 2009. aastal otsustas Harden oma nime NBA drafti üles anda. Ta osutus samas draftis esimeses ringis kolmandana valituks Oklahoma City Thunderi poolt. Oklahoma City Thunderis mängis ta kokku kolm hooaega, kus esimesel hooajal olid tema keskmised näitajad 9,9 punkti, 3,2 lauapalli ja 1,8 resultatiivset söötu mängus . Need näitajad olid piisavad, et teda nimetada teise tiimi. Viimasel hooajal Oklahoma City Thunderi särgis võitis Harden auhinna, keskmisteks näitajateks olid 16,8 punkti, 4,1 lauapalli ja 3,7 resultatiivset söötu. 2012. aastal saadeti Harden vahetuskaubana Houston Rocketsisse, kus ta mängis järgnevad üheksa hooaega ja ta tegi ka oma esimese läbimurde staarina. Pärast seda saadeti Harden vahetuskaubana kaheks poolikuks hooajaks mängima Brooklyn Netsi ning eelmisel hooajal saadeti ta uuesti vahetuskaubana Philadelphia 76ersist mängima, kus ta mängib juba teist hooaega. 
James Hardenit peetakse üheks paremaks NBA mängijaks. Seda väidetakse Hardeni kõrgete keskmiste näitajate põhjal, mis olid ta parimatel hooaegadel 30 punkti, 7 lauapalli ja 8 resultatiivse söödu ringis. Tänu sellistele näitajatele on James Harden pälvinud palju auhindu.
Maryliis Teinfeldt-Grins

Maryliis Teinfeldt-Grins (sündinud 23. detsembril 1993) on eesti luuletaja ja tekstiilikunstnik.
Oma loomingus keskendub kunstnik külamaastikule, loojutustusele ning Kadrina murrakule, viljeledes peamiselt tikandit, gobelääni ja kirjutades murdekeelset luulet. Ta on avaldanud luuleraamatu "Kivi alla kükakille", mis on kirjutatud Kadrina murrakus. Teinfeldt kuulub Eesti Kunstnike Liitu ja Eesti Tekstiilikunstnike Liitu. Teinfeldt-Grins on Eduard Wiiralti nimelise stipendiumi laureaat, Adamson-Ericu stipendiumi laureaat ja Eesti Tekstiilikunstnike Liidu Noor Tekstiilikunstnik 2019. Kirjandusfestival Prima vista tunnustas kunstnikku tema ilukirjanduslikke tekste “Esimene samm” preemiaga.
Jessica Chastain

Jessica Michelle Chastain (sündinud 24. märtsil 1977 Sacramentos Californias) on USA näitleja ja produtsent. 
Ta on pälvinud näitlejana Oscari ja Kuldgloobuse ning olnud nomineeritud Tony auhinnale. Ajakiri Time nimetas ta 2012. aastal maailma 100 mõjukaima inimese hulka.
Elulugu.
Chastainil tekkis huvi näitlemise vastu juba varases nooruses ja tegi oma kutselise lava debüüdi 1998. aastal Shakespeare'i Juliana. Pärast New Yorgis asuvas Juilliard Schoolis näitlejahariduse omandamist sõlmis ta talendihalduslepingu teleprodutsent John Wellsiga. Chastain oli mitmes teleseriaalis külalisstaar ja osales mitmes lavastuses. 
Pärast filmidebüüti draamas "Jolene" (2008) saavutas Chastain 2011. aastal läbimurde kuue filmiga, sealhulgas draamadega "Otsi varju" (2011) ja "Elupuu" (2011). Ta oli Oscarile nomineeritud ambitsioonika seltskonnategelase mängimise eest ajastudraamas "Koduabiline" (2011) ja CIA analüütikuna põnevusfilmis "00.30" (2012).
Suuremat kommertsedu tõid Chastainile ulmefilmid "Tähtedevaheline" (2014) ja "Marslane" (2015) ning õudusfilm "See: Teine peatükk" (2019). Chastainile jagati tunnustust ka tahtejõuliste naiste mängimise eest draamades "Vägivaldseim aasta" (2014), "Miss Sloane" (2016) ja "Molly mäng" (2017) ning minisarjas "Stseenid ühest abielust" (2021). Ta on kehastanud Tammy Faye Bakkerit eluloofilmis "Tammy Faye silmad" (2021) ja pälvinud selle eest parima naispeaosatäitja Oscari, ja Tammy Wynette’i minisarjas "George &amp; Tammy" (2022).
Broadwayl on Chastain mänginud uuslavastustes "Pärijanna" (2012) ja "Nukumaja" (2023). Viimase eest sai ta nominatsiooni Tony auhinnale parima naisnäitleja kategoorias. 
Produtsendina oli Chastaini esiktöö 2017. aastal seksikaubandust käsitlev dokumentaalfilm "I Am Jane Doe". Chastain on 2016. aastal loodud produktsioonifirma Freckle Films asutaja. 
Chastain on tuntud peamiselt feministlike teemadega projektides mängimise poolest. Ta räägib avalikult kaasa vaimse tervise probleemide ning soolise ja rassilise võrdõiguslikkuse teemadel. 
Isiklikku.
Ta on abielus Itaalia aadlisoost moetegelase Gian Luca Passi de Preposuloga, kellega tal on kaks last.
Ta on jalgpalliklubi Angel City FC investor.
Aleksander Nevski mälestuskirik Potsdamis

Aleksander Nevski mälestuskirik on Potsdami põhjaosas Kapellenbergil asuv õigeusu kirik, mis püstitati aastail 1826–1829 Preisimaa kuninga Friedrich Wilhelm III korraldusel Venemaalt pärit sõduritele vene koloonias Alexandrowkas, kes laulsid neist moodustaatud kooris. Kirikut loetakse üheks varaseimaks historitsistlikus uusvene stiilis püstitatud Lääne-Euroopa ehitiseks. Alates 1999. aastast kuulub kirik Potsdami ja Berliini losside ja parkide Alexandrowka ansambli osana UNESCO maailmapärandi nimistusse. 
Ajaloost.
Preisimaa ja Venemaa sideme märgina ehitati sakraalhoone Venemaa ajaloolise arhitektuuri vormides Peterburi õukonnaarhitekti Vassili Stassovi jooniste järgi, millele Karl Friedrich Schinkel lisas klassitsistliku arhitektuuri stiilielemente. 1825. aastal surnud keisri Aleksander I auks nimetati kirik tema kaitsepühaku, 16. sajandil kanoniseeritud Aleksander Nevski järgi. Kirik pühitseti 1826. aastal ja selle kogudus tegutseb tänapäevani, olles üks vanimaid õigeusu kogudusi Saksamaal.
Ensiferum

Ensiferum (ladina keeles 'mõõgakandja') on Soome "folk-metal"i bänd, mis on asutatud 1995. aastal. Ansambli liikmed nimetavad oma kollektiivi muusikastiili meloodiliseks "folk-metal"'iks.
Pärast kahe esimese albumi ("Ensiferum" ja "Iron") ilmumist vahetus mitu ansambli liiget. Laulja Jari Mäenpääe rolli võttis üle Petri Lindroos, kes osales minialbumis "Dragonheads". Esialgsest koosseisust jäi alles ainult kitarrist Markus Toivonen. 
Ansambel Ensiferum esitab tänini enda lugusid.
Juuli 2023

Juuli 2023, kroonika.
2023. aasta juuli algas laupäeval ja lõppes 31 ööpäeva hiljem esmaspäeval.
Alistumise teesklemine

Sõja kontekstis on alistumise teesklemine pettuse vorm, mille puhul üks pool lubab tegutseda heas usus (näiteks heiskab vaherahulipu) kavatsusega seda lubadust murda, kui pahaaimamatu vaenlane on kaitsmatu (näiteks varjust välja tulles, et "alistuvad" vangid vahi alla võtta).
Alistumise teesklemine on sõjaseaduste rikkumine ja samuti sõjakuritegu, kuna see halvendab kaitset ja vastastikust piirangut, mis on välja töötatud kõigi osapoolte, võitlejate ja tsiviilisikute huvides.
Hors de combat

Hors de combat ('võitlusest väljas') on prantsuskeelne termin, mida kasutatakse diplomaatias ja rahvusvahelises õiguses isikute kohta, kes ei ole võimelised sõja ajal oma lahinguülesandeid täitma. Näiteks hõlmab see inimesi, kes hüppavad oma vigastatud lennukilt langevarjuga, samuti haigeid, haavatuid, kinnipeetavaid või muul viisil vigastatud inimesi. "Hors de combat"' isikutele antakse tavaliselt sõjaseaduste kohaselt erikaitse, mis mõnikord hõlmab ka sõjavangi staatust ja seetõttu saavad nad ametlikult mittevõitlejateks.
1949. aasta Genfi konventsioonide kohaselt antakse "hors de combat" ebaseaduslikele võitlejatele samad privileegid ja neid koheldakse vangistuses inimlikult, kuid erinevalt seaduslikest võitlejatest alluvad nad tsiviilkohtumenetlusele ja -karistamisele (mis võib sisaldada surmanuhtlust, kui kinnipidaval võimul on selline karistus nende toime pandud kuritegude eest).
Genfi konventsioonide protokoll I määratleb:
Inimene on "hors de combat", kui:
 a) ta on vastaspoole võimu all;
 (b) ta väljendab selgelt kavatsust alistuda; või
 (c) ta on teadvuseta või muul viisil haavade või haiguse tõttu teovõimetu ja seetõttu ei ole ta võimeline end kaitsma;
tingimusel, et igal neist juhtudel hoidub ta vaenulikust tegevusest ega ürita põgeneda.
BMW Z4 (E85)

BMW E85 oli platvorm, mis oli aluseks aastatel 2002–2008 toodetud BMW uuele kahekohalisele sportautole Z4. E85 märkis rotsterit ja E86 kupeed. Talle eelnes Z3 (E36/7 rotster, E36/8 kupee), sarnaselt eelkäijale toodeti E85 USA-s Lõuna-Carolina osariigis Greeri tehases.
E85 disainis taanlane Anders Warming, disain kinnitati 1. märtsil 2000. Võrrelduna Z3ga oli E85 suurem ja šassii oli jäigem. Auto esmaesitlus toimus oktoobris 2002 Pariisi autonäitusel. USA mudelite müük algas 2003. mudeliaasta autodena novembris, Euroopas märtsis 2003.
Esimestel autodel oli M54 ridakuuene mootor; esimesed mudelid olid 2.5i (192 hj) hinnaga 32 500 eurot (USA-s 33 100 dollarit) ja 3.0i (231 hj) 38 500 eurot / 40 250 dollarit. Aasta lõpupoole lisandus Euroopas mudelivaliku alumisse otsa 2.2i (170 hj) hinnaga 29 900 eurot. 2.2i ja 2.5i kasutasid Getrag S5D250G viiekäigulist manuaalkäigukasti, 3.0i Getrag GS6-17BG kuuekäigulist, lisaks olid kõik saadaval ka ZF 5HP19 viiekäigulise automaatkäigukastiga. 2.5i ja 3.0i olid saadaval ka ZF GS6-S37BG kuuekäigulise järjestiklülitusega manuaalkäigukastiga SMG-II.
Eestis maksis 25. septembri 2003 seisuga Z4 2.2i 484 100, 2.5i 517 500 ja 3.0i 595 700 krooni.
2005. aastal vahetas 2.2i välja uus 2.0i, mis kasutas uut N46 neljasilindrist mootorit (150 hj). Sama aasta septembris esitleti Frankfurdi autonäitusel kupeevarianti E86 ideeautona.
2006. aastal toimus facelift. Uuendati mootoreid – M54 asemele tuli nüüd N52, saadaval kolmes variandis – 2.5i (177 hj, 31 400 eurot), 2.5si (218 hj, 34 400 eurot) ja 3.0si (265 hj, 40 400 eurot). USA-s vahetas 2.5i välja uus 3.0i, mis kasutas ka N52 mootorit, kuid võimsuseks oli vaid 218 hj. Lisaks esitleti aprillis New Yorgi autonäitusel E86 kupeed toodanguautona, müüki tuli kupee mais. Kupeed sai ainult kahe võimsama mootoriga – 3.0si ja M. Samuti tuli 2006. aastal välja Z4 M, mis kasutas E46 M3lt pärit 3,2-liitrist S54 mootorit (343 hj), hinnaks 55 900 eurot kupeel ja 57 900 eurot rotsteril. USA turule tuli Z4M 2007. mudeliaastal, hinnaks 49 300 dollarit (kupee) ja 51 300 dollarit (rotster). Kõik autod olid nüüd kuuekäigulise manuaalkäigukastiga, 3.0si oli saadaval ka kuuekäigulise ZF 6HP19 automaatkäigukastiga.
Eestis maksis 24. oktoober 2006 seisuga 2.0i 465 800, 2.5i 510 400, 2.5si 544 000, 3.0si 622 700 ja M Roadster 898 700 krooni; 3.0si Coupe 615 700 ja M Coupe 883 800 krooni.
Viimane E85 Z4 – 3.0si rotster – veeres tootmisliinilt maha 28. augustil 2008. Viimastest autodest maksid 2.0i 29 900, 2.5i 32 900, 2.5si 35 900 ja 3.0si 42 250 (kupee 40 700 eurot), Z4 M rotster 59 900 ja kupee 57 900 eurot. Kokku toodeti kuue aastaga 180 856 rotsterit ja 17 094 kupeed. Z4M rotstereid toodeti 5070, millest 3042 Põhja-Ameerika turule. M kupeesid toodeti 4275, millest Põhja-Ameerika turule 1815. 2009. aastal vahetas E85/E86 välja E89.
Tšernjanka

Tšernjanka on alev Venemaal Belgorodi oblastis, Tšernjanka rajooni halduskeskus. Asub Oskoli jõe vasakul kaldal, Belgorodist 90 km idakirdes.
Asulast on esimene teade 1656. aastast, 1958. aastal sai aleviks.
2021. aasta alguses oli elanike arv 14 896.
Tiit Kaasik

Tiit Kaasik (sündinud 29. juulil 1971) on eesti ettevõtja ja omavalitsusjuht. 
Kaasik on töötanud Kuressaare linnavalitsuse liikmena (2017), Kuressaare bussijaama juhina (2005–2008) ja Eesti Posti Saare-Hiiu piirkondliku postkontori juhina (07.02.2012-) ning Torgu vallavanemana (2. jaanuarist 1. juunini 2008). Tiit Kaasik on olnud Pihtla vallavolikogu esimees, Pihtla abivallavanem ja Kaali põhikooli hoolekogu esimees. Aastatel 2013–2018 oli ta SDE liige.
2020. aasta 16. septembrist kuni 2023. aasta 5. juunini oli Kaasik sihtasutuse Kuressaare Hambapolikliinik juhataja.
2. juunil 2023 mõistis Pärnu maakohus Tiit Kaasiku, kes jäi teist korda autot purjuspäi juhtides politseile vahele, tingimisi vangi. Kohus tunnistas Kaasiku süüdi sõiduki korduvas joobes juhtimises ning karistas teda aasta ja kahe kuu pikkuse vangistusega. Kohus asendas mõistetud vangistuse 417 tunni üldkasuliku tööga, mis tuleb ära teha kahe aasta jooksul. Lisakaristusena võttis kohus Kaasikult pooleks aastaks ära mootorsõiduki juhtimise õiguse. Süüdistuse kohaselt juhtis Tiit Kaasik 29. mail 2023 kella 21.33 ajal Saaremaal autot alkoholijoobes. Tegemist on teistkordse juhtumiga. 2022. aasta 21. jaanuaril karistas kohus Kaasikut samuti auto purjuspäi juhtimise eest kuue kuu pikkuse vangistusega tingimisi aastase katseajaga. Politsei tabas ta neli päeva varem Saaremaal autoroolist alkoholijoobes.
Georgijevsk

Georgijevsk on linn Venemaal Stavropoli krais, Georgijevski rajooni keskus. Asub Podkumoki jõe ääres, Stavropolist 210 km edelas.
Asula tekkis 1777. aastal rajatud kindluse juurde, mis sai nime Püha Jüri (vene Svjatoi Georgi) auks. 1783. aastal sõlmiti seal Georgijevski leping Venemaa ja Kartli-Kahheti kunigriigi vahel, millega Gruusia idaosast sai Venemaa protektoraat. 1786. aastal sai linnaõigused.
2023. aastal oli linna elanike arv 62 036. Elanikest oli 2010. aastal 81,23% venelased, 11,52% armeenlased ja 1,04% ukrainlased.
Malin Buska

Malin Kristina Buska (sündinud 15. märtsil 1984) on Rootsi näitleja. Ta sündis ja kasvas üles Övertorneås ning õppis Luleås . Ta on esinenud Luleå Stadsteateris ja õppinud näitlemist Malmös Teaterhögskolanis aastatel 2004–2007. Oma filmidebüüdi tegi ta aastal 2011 filmis "Happy End". Buskal oli ka roll filmis "Easy Money III: Life Deluxe" ja peaosa 2015. aasta filmis "Kuningas Kristiina" ("The Girl King"), biograafilises draamas Rootsi kuningannast Kristiinast. 2018. aastal liitus Buska Briti teleseriaali "Nõidade avastus" ("A Discovery of Witches") näitlejatega. Ta kehastab seriaalis soome nõida nimega Satu Järvinen. 
2011. aastal pälvis ta Stockholmi filmifestivalil Tõusva Tähe "(Rising Star)" auhinna. 2015. aasta Elle-galal kuulutati ta Aasta Kõige Paremini Riietuvaks naiseks.
Isiklikku.
Malin Buska elukaaslane on Oscar Gram. 7. jaanuaril 2024 sündis neile poeg Francis.
Leps (perekonnanimi)

Leps on perekonnanimi.
Statistika.
2023. aasta 1. jaanuari seisuga oli Eestis perekonnanimi Leps 44 inimesel: 19 mehel ja 25 naisel. Perekonnanimede levikult oli Leps meeste puhul 6577. kohal ja naiste puhul 5363. kohal. Kõige levinum oli perekonnanimi Leps vanuserühmas 65–69, kus neid on 10 000 elaniku kohta 0,68. Nimi oli kõige sagedasem Saare maakonnas, kus sellist nime kandis maakonna 10 000 elaniku kohta 2,03 inimest.
19. sajandi algul pandi pärisorjusest vabastamise käigus talupoegadele Lääne maakonnas Emmaste kihelkonnas ja Pühalepa kihelkonnas, Saaremaal Kaarma kihelkonnas ja Kihelkonna kihelkonnas ning Viljandimaal Põltsamaa kihelkonnas viiel korral nimeks Lepps ja Leps.
Nimede eestistamisel võeti Leps aastatel 1935–1936 uueks perekonnanimeks 3 korral isikute poolt, kelle perekonnanimi oli varem Lõps (2 juhul) ja Still. 
Aastal 1937 loobuti nimest Leps ühel juhul ja uueks nimeks võeti Ojavool.
Odisha rongiõnnetus

Odisha rongiõnnetus on 2023. aasta 2. juunil Indias Odisha osariigis Balasore'i ringkonnas Bahanaga külas toimunud rongiõnnetus, kus kahe reisirongi ja ühe kaubarongi kokkupõrkes hukkus vähemalt 296 inimest, vähemalt 1200 inimest sai vigastada.
Weinviertel

Weinviertel ("veiniveerand"; tšehhi: "Vinná čtvrť"; slovaki: "Vínna štvrť") või Viertel unter dem Manhartsberg ("Manhartsbergi all olev ala"; tšehhi: "oblast pod Manhartsbergem"; slovaki: "oblasť pod Manhartsbergem") asub Alam-Austria kirdeosas.
Idas piirneb "Weinviertel" Slovakkiaga Marchi jõel. Lõunas piirneb see "Mostvierteli" ja "Industrievierteliga", piiriks on Wagram, Doonau ja Marchfeld. Selle läänenaaber on "Waldviertel", traditsiooniliseks piiriks on Manhartsberg. Põhjas külgneb "Weinviertel" Tšehhiga, täpsemalt Moravaga. Thaya jõgi voolab üle piiri edasi-tagasi.
Viinamarjakasvatus.
Nimi "Weinviertel" tuleb viinamarjakasvatusest; see on Austria suurim viinamarjakasvatuspiirkond. Olulisimad viinamarjasordid on:
Geograafia.
Teised olulised jõed on Göllersbach, Hamelbach, Pulkau, Rußbach, Schmida, Waidenbach, Weidenbach ja Zaya.
Lisaks viinamarjakasvatusele ja põllumajandusele panustavad "Weinvierteli" majandusse ka muud tööstusharud. Eelkõige on selle idaosas mõned naftaväljad, mida kasutab OMV ja mis asuvad Neusiedl an der Zaya, Zistersdorfi, Matzeni, Auersthali ja Prottesi "naftakogukondades".
Olulised raudteeühendused on Keiser Franz Josephi Raudtee, Põhjaraudtee ja Idaraudtee.
Ringkonnad.
Järgmised Alam-Austria haldusringkonnad loetakse "Weinvierteli" osaks:
Iskander

9K720 Iskander (vene keeles "«Искандер»"; NATO koodnimi "SS-26 Stone") on Venemaa mobiilne operatiiv-taktikaline raketikompleks, mis kasutab ballistilisi ja tiibrakette.
Raketisüsteemid (Iskander-М) pidid aastaks 2020 välja vahetama väidetavalt vananenud OTR-21 Totška süsteemid Venemaa sõjaväes. Raketi liikumiskiirus ületab helikiirust ja on 2100–2600 m/s (6–7 Mach). Maksimaalne lennukaugus on 500 km ja kõrgus 50 km.
Iskanderit on võimalik kasutada erinevate lõhkepeadega: kassettmoon, termobaariline, kild-fugass, punkrivastane ja radarivastane elektromagnetiline (EMP) lõhkepea. Rakett on võimeline kandma ka tuumalõhkepäid.
Eestile lähimad Iskanderite asukohad on Luuga ja Kaliningradi oblast.
Vene-Ukraina sõjas on Ukraina USA õhutõrjesüsteemiga Patriot Iskandereid alla tulistanud.
Variandid.
Iskander raketisüsteemist on loodud erinevaid variante:
Muskushibisk

Muskushibisk ("Abelmoschus") on kassinaerilaadsete seltsi kuuluv perekond.
Suurpõgenemise mälestusmärk

Suurpõgenemise mälestusmärk on suurpõgenemise mälestuseks püstitatud mälestusmärk Lääne maakonnas Puise külas Haapsalu linnas. Mälestusmärk koosneb maakivist rahnust ja sellele paigutatud Aivar Simsoni poolt loodud skulptuurist, mis kujutab mere poole sammuvat ema – ühes käes väike reisikott ja teise käe otsas mängukaruga tütar.
Mälestusmärgi kõrval asub Ülemaailmse Eesti Kesknõukogu poolt paigaldatud infotahvel „Minna ei taha, kuid jääda ei saa“, mis jagab teavet suurpõgenemise kohta.
Ajak

Ajak on linn Ungaris Szabolcs-Szatmár-Beregi komitaadis Kisvárda kreisis. Ajak asub Kisvárdast vahetult edelas, komitaadikeskusest Nyíregyházast ligikaudu 35 km kirdes.
Küla on esmamainitud 1290. aastal. Linnaõigused sai Ajak 15. juulil 2013.
Aimo

Aimo on soome mehenimi. Soome keeles tähendab see tugevat, tublit, korralikku, rikkalikku.
Eestis oli 2023. aasta 1. jaanuari seisuga eesnimi Aimo 14 mehel ja alla viiel naisel. Aimo nimepäev on 21. aprill.
Pascal Lissouba

Pascal Lissouba (15. november 1931 Tsinguidi – 24. august 2020 Perpignan) oli Kongo Vabariigi poliitik, professor ja president aastatel 1992–1997.
Ta on tuntud kui esimene Kongo demokraatlikult valitud president.
Elulugu.
Lissouba sündis Prantsusmaa asualaks olnud Edela-Kongos Tsinguidis 15. novembril 1931. Ta õppis põllumajandusinseneriks ja omandas Prantsusmaal 1958. aastal doktorikraadi loodusteadustes.
Kongo iseseisvumise järel 1960. aastal sai Lissouba Kongo esimeseks põllumajandusministriks, kus püsis kuni esimese Kongo presidendi Fulbert Youlou tagasiastumiseni 1963. aastal. Järgmise presidendi Alphonse Massamba Débat'i võimu ajal oli Lissouba aastatel 1963–1966 Kongo peaminister.
1991. aastal kõigi poliitiliste grupeeringute osavõtul toimunud rahvuskongressil legaliseeriti kõigi poliitiliste rühmituste tegevus ja otsustati üle minna mitmeparteilisele riikliku elu korraldusele. Lissouba rajas veel samal aastal uue erakonna Panaafrika Liit Sotsiaalse Demokraatia Eest (UPADS). 16. augustil toimunud 1992. aasta presidendivalimistel konkureeris Lissouba endise Kongo autokraatliku juhi Denis Sassou-Nguesso vastu ja osutus presidentiks valituks.
Sassou-Nguesso juhitud opositsioon ei jäänud siiski valimistulemustega rahule ja vaidlustas neid avalikult. 1993–1994 toimusid mitmed kokkupõrked opositsiooni ja presidenti toetavate relvastatud jõukude vahel. 1997. aasta 27. juulil pidid toimuma uued presidendivalimised, kuid Lissouba käskis enne valimisi opositsioonitegelaste relvagrupeeringutel relvitustuda. Opositsiooni relvarühmitused ei allunud käsule ja hakkasid vastu, mis vallandas teise Kongo Vabariigi kodusõja.
Lissouba sunniti 1997. aasta augustis lõppema pidanud presidendi volitused loovutama pärast kodusõja kaotamist 15. oktoobril 1997. Kümme päeva hiljem haaras võimu taas Sassou-Nguesso. Lissouba sunniti eksiili ja 2001. aastal mõistis Kongo Vabariigi Ülemkohus Lissouba "in absentia" 30 aastaks sunnitööle süüdistatuna riigireetmises.
Lissouba elas ülejäänud eluaastad eksiilis Libreville'is, Burkina Fasos, Londonis ja 2004. aastast Prantsusmaal. Esimesed aastad esitles Lissouba end kodumaalt välja tõrjutud põhiseadusliku presidendina, kuid loobus sellest hiljem. Prantsusmaal asus Lissouba elama Perpignanis ning viimased eluaastad veetis ta seal. Enne surma vaevas Lissoubat ka Alzheimeri tõbi. Ta maeti Perpignani 31. augustil 2020.
Isiklikku.
Lissouba oli kaks korda abielus ja tal on 11 last; ta oli ka parlamendiliikme Jérémie Lissouba isa.
Tobias (perekonnanimi)

Tobias on perekonnanimi.
Manhartsberg

Manhartsberg on madal, tasane mäeseljandik Alam-Austrias. See kerkib maksimaalselt 537 m kõrgusele. See on graniidist Tšehhi massiivi kaguosa.
Seljandik kulgeb Thaya jõest kuni Wagrami mäeahelikuni ja on osaliselt kaetud neogeeni setetega, peamiselt Viini nõo moodustiste savi, liiva ja kruusaga. See seljandik jätkub kirdes Moravasse Znojmo piirkonda. Manhartsberg moodustab Tšehhi massiivi kaguserva ja moodustab piiri Alam-Austria kahe osa vahele, milleks on "ülemine veerand Manhartsbergi kohal" (Waldviertel) ja "alumine veerand Manhartsbergi all" (Weinviertel). Selle lääneküljel voolab Kampi jõgi. Manhartsbergi läänenõlvad on osa Kamptal-Schönbergi looduspargist, mille UNESCO on tunnustanud rahvusvaheliseks geopargiks, Kamptali geopargiks.
Maissau linna kohalt on Manhartsbergist leitud rikkalikke ametüstisooni.
Seljandiku ühe kõrgeima punkti kõrval on Teise maailmasõja aegse salaradari jäänused, mille varjunimi oli "Zangendorf 4".
Waldviertel

Waldviertel (Metsaveerand; keskbaieri: "Woidviadl"; tšehhi: "Lesní čtrvť") on Austria Alam-Austria liidumaa loodepiirkond. See piirneb lõunas Doonauga, edelas Ülem-Austriaga, loodes ja põhjas Tšehhiga ning idas Manhartsbergiga (537 m), mis on vaatluspunkt, mis eraldab "Waldvierteli" "Weinviertelist". Geoloogiliselt on see osa Tšehhi massiivist. Lõunas on Wachau ja Kamptali veinipiirkonnad.
Ringkonnad.
Järgmised Alam-Austria haldusringkonnad loetakse "Waldvierteli" osaks:
Szikszó

Szikszó (saksa keeles "Sicksau", slovaki keeles "Siksava") on linn Ungaris Borsod-Abaúj-Zempléni komitaadis, Szikszó kreisi halduskeskus. Szikszó asub Miskolci kesklinnast ligikaudu 15 km kirdes.
Szikszót on ürikutes esmamainitud 1280. aastal.
1848. aasta Ungari revolutsiooni ajal toimus 28. detsembril 1848 Austria ja Ungari vägede vahel Szikszó lahing.
Linnaõigused sai Szikszó 1989. aastal.
Christian Slater

Christian Michael Leonard Slater (sündinud 18. augustil 1969 New Yorgis) on ameerika näitleja. 
Ta on mänginud filmides nagu "", "Intervjuu vampiiriga", "Operatsioon "Murtud nool"", "Raske vihm" ja "3000 miili Gracelandi".
Tunnustust on pälvinud tema osatäitmine telesarjas Mr. Robot.
Steve Coogan

Stephen John Coogan (/ˈkuːɡən/; sündinud 14. oktoobril 1965) on inglise näitleja, koomik, produtsent ja stsenarist.
Tema tuntuim tegelaskuju on Alan Partridge, mille põhjal on valminud ka film.
On mänginud filmides nagu "Philomena", "Käsilased", "Öö muuseumis" ning "Stan ja Ollie".
Mostviertel

Mostviertel (otsetõlkes 'Mosti veerand') on Austria Alam-Austria liidumaa neljast veerandikust edelapoolseim. See külgneb põhjas Doonauga ning lõunas ja läänes vastavalt Steiermargi ja Ülem-Austria liidumaaga. Wienerwald moodustab loodusliku piiri idas ja annab veerandikule teise nime, "Veerandik "Wienerwaldi" kohal".
Nimi "Mostviertel" tuleb mõistest "most", mis viitab pirnipuudele ja piirkonnas valmistatud siidrile. Ybbsi ja Ennsi jõe vahelisel maa-alal on viljapuude kasvatamiseks soodsad tingimused ning see on seetõttu õitsva "mosti"-tööstuse süda. Pirnipuude õitsemine aprillis on piirkonna regulaarne esiletõst. "Mostviertelile" on tüüpilised talumaju (mille keskel on tavaliselt ruudukujuline sisehoov) ümbritsevad suured segaviljapuuaedadega aasad ja kergelt lainjad Alpide eelmäestikud.
Äri ja tööstus.
Majandus.
"Mostvierteli" majandus põhineb endiselt peamiselt raual ja terasel, aga ka metsandusel. Varasematel aegadel, kui Erzbergis veel rauamaaki kaevandati, tehti tööd vasaraveskites; tänapäeval võtavad terasetehased Linzi ja Donawitzi kõrgahjudest toorme ja töötlevad selle masinateradeks. Mostviertelis on üks suur saeveski ja palju väiksemaid, kus töödeldakse metsamaterjali/toorpuitu. Suurema osa majandusest moodustavad siiski väikesed ja keskmise suurusega ettevõtted.
"Most".
Mostvierteli piirkonnas on "most" (teatud pirnipuu või siidri sort) suure kultuurilise tähtsusega ja seda peetakse piirkonna tunnuseks. "Mosti" tarbitakse sageli Mostheurigeris koos kohalike toitude ja küpsetistega ning sellest tehakse ka "schnapsi". On väga erinevaid "moste", sealhulgas pirnidest (kõige tavalisem sort, teatud tüüpi pirnid), õuntest (teatud tüüpi "Apfelwein" või siider) ning õunte ja pirnide segust valmistatud. Kui mõistet "most" võib kasutada ka viinamarjavirde kohta, siis Mostvierteli piirkonnas viitab see kohalikule pirnile ja siidrile.
Geograafia.
Mostviertelis on järgmised ringkonnad:
Jools Holland

Julian Miles Holland (sündinud 24. jaanuaril 1958) on inglise muusik.
Ta oli Squeeze'i algse koosseisu liige ning on teinud koostööd selliste artistide ja bändidega nagu Sting, Eric Clapton, Mark Knopfler, George Harrison, David Gilmour, Magazine, The The ja Bono. Alates 1992. aastast on ta juhtinud muusikaõhtu saadet "Later... with Jools Holland", mis on eetris BBC2-s. Holland on sageli avaldatud autor ning sagedane külaline erinevates tele- ja raadiosaadetes. 2004. aastal andis ta koos Tom Jonesiga välja R&amp;B muusika albumi.
Samuti juhib ta BBC Radio 2-s iganädalast raadiosaadet, mis ühendab külalisesinejad ja külalismuusikute esitatava elava muusika.
Amiodaroon

Amiodaroon on III klassi antiarütmikum, millega ravitakse erinevaid südame rütmihäireid.
Sellega ravitakse näiteks vatsakeste tahhükardiat ja virvendust, kodade virvendust ning paroksümaalset supraventrikulaarset tahhükardiat.
See on enim kasutatav antiarütmikum maailmas, samuti Eestis, kus amiodarooni kasutab aastas keskmiselt 2600 patsienti. Amiodoroon on kantud Maailma Terviseorganisatsiooni (WHO) hädavajalike ravimite nimekirja.
Ajalugu.
Amiodarooni, mis on bensofuraani derivaat, sünteesisid 1961. aastal angiinivastase ravimina ravimifirma Labazi laboris Belgia keemikud Tondeur ja Binon. Lisaks Euroopale sai ravim populaarseks ka Lõuna-Ameerikas. Argentina arst Mauricio Rosenbaum märkas ravimit kasutades, et see vähendas südamehaigete patsientide rütmihäireid. Rosenbaumi avastuste publitseerimise järel hakati ravimit laialdaselt kasutama südame rütmihäirete raviks.
Manustamine.
Ravimit manustatakse tavapäraselt suukaudselt või intravenoosselt (veeni). Elustamiste käigus on seda vahel manustatud intraosteaalselt (luuüdisse).
Kõrvaltoimed.
Kõrvaltoimetest on sagedasemad kilpnäärme talitlushäired.
Turunimed.
Seda turustatakse näiteks raviminimede Cordarone, Amiokordin, Nexterone, Pacerone all.
Marshall Wayne

Marshall Wayne (25. mail 1912 – 16. juuni 1999) oli USA vettehüppaja. Võitis kuld- ja hõbemedali Berliini olümpiamängudel 1936 aastal.
Marshall Wayne oli iseõppija ja tal puudus treener. Oma oskusi täiendas ta selle põhjal, mis talle öeldi, et teeb valesti.
Roman Svitan

Roman Hrõhorovõtš Svitan (ukraina keeles Роман Григорович Світан; sündinud 4. jaanuaril 1964 Makijivkas Ukraina NSV-s) on ukraina sõjaline ekspert ja endine sõjaväelane. Reservpolkovnik.
Roman Svitan teenis Ukraina õhuväes hävituslennuväe lendur-instruktorina.
2014. aastal töötas ta Donetski tsiviiladministratsiooni pea Serhi Taruta nõunikuna. Donbassi sõjas sattus Svitan separatistide kätte vangi. Pärast vangide vahetust naasis vangistusest.
Pärast Venemaa täieulatusliku sissetungi algust Ukrainasse veebruaris 2022 sai temast üks juhtivaid sõjalisi eksperte Ukraina telekanalites ja muus meedias. 
Arvamusi.
Pärast Briti tiibrakettide Storm Shadow üleandmist Ukraina relvajõududele (mais 2023) märkis Svitan oma esinemistes korduvalt, et esimese asjana tulnuks rivist välja viia Kertši sild, kuid Ukraina väejuhatus sellega ei kiirustanud.
Virginie Despentes

Virginie Despentes [viržin'i dep'ant] (kodanikunimega Virginie Daget; sündinud 13. juunil 1969 Nancys) on prantsuse feministlik kirjanik ja filmilavastaja. Tema 1994. aastal ilmunud esikromaan "Kepi mind" pälvis palju tähelepanu.
Oma teostes käsitleb ta sageli prostitutsiooni, pornograafiat ja elu vaesuses.
Enne kirjanikukarjääri algust teenis ta aastaid leiba seksitöötajana, samuti vabakutselise rokiajakirjaniku ja pornofilmikriitikuna.
2000. aastal valmis esimene Despentesi lavastatud film "Kepi mind" ("Baise-moi"), mis valmis tema samanimelise romaani põhjal.
Raketikompleks

Raketikompleks on teatud tüüpi rakettide funktsionaalselt ja tehnoloogiliselt omavahel ühendatud seadmete ja vahendite kogum, mis on mõeldud rakettide väljalennutamiseks, nende lennu juhtimiseks ja muude ülesannete täitmiseks.
Raketikompleksi koosseisu kuuluvad raketid, laskurseadeldised (stardiseadeldised), juhtimissüsteemid, tehnoloogilised ja abivahendid.
Raketikomplekside liigitus on sarnane rakettrelvastuse jaotusega.
Francisco Suárez

Francisco Suárez (5. jaanuar 1548 – 25. september 1617) oli hispaania jesuiidi preester, filosoof ja teoloog, üks olulisemaid skolastikuid.
Ta õppis Salamanca Ülikoolis ja õpetas hiljem Coimbra Ülikoolis.
Jeff Goldblum

Jeffrey Lynn Goldblum (sündinud 22. oktoobril 1952 West Homestead, Pennsylvania) on ameerika näitleja ja laulja.
Kolmainsus (Rubljov)

"Kolmainsus" on Andrei Rubljovi aastatel 1411 või 1425–1427 temperatehnikas maalitud ikoon, mida peetakse vene ikoonikunsti tippteoseks. See kujutab kolme inglit, kes ilmutasid end Aabrahamile Mamre tammikus, kuid ikooni on tõlgendatud kolmainsuse kujutisena.
Maali mõõtmed on 142 cm × 114 cm.
Ikooni säilitati 1929. aastast Tretjakovi galeriis Moskvas. Ikoon sai kahjustada 2022. aasta suvel, kui see viidi kolmeks päevaks Moskva lähedal asuvasse kirikusse. 15. mail 2023 anti ikoon Vladimir Putini korraldusel ning kunstiteadlaste ja restauraatorite tahte vastaselt üle Vene Õigeusu Kirikule ning seda hakatakse eksponeerima Sergijev Possadis asuvas Troitse-Sergi suurkloostris. 4.–18. juunini 2023 asub maal Moskvas Päästja Kristuse katedraalis.
Kaspia flotill

Kaspia flotill (vene keeles Каспийская флотилия) on Venemaa mereväe operatiivkoondis, mille tegevuspiirkond on Kaspia meri.
Peabaas asub Kaspiiskis. 
Flotilli koosseisu kuulub mitu laevabrigaadi ja sõjalaevade divisjoni ning rannakaitsevägi. Suurtükikaatrite divisjon baseerub Astrahanis ja Mahhatškalas.
Flotilli juhataja on juulist 2024 kontradmiral Oleg Zverev.
Vene-Ukraina sõda.
Kaspia flotill osaleb käimasolevas Vene-Ukraina sõjas alates veebruaris 2022 alanud Venemaa täieulatuslikus sissetungis Ukrainasse. Flotilli laevadelt tulistatakse tiibrakettidega Ukrainas asuvate sihtmärkide pihta.
Sajószentpéter

Sajószentpéter (saksa keeles "Sankt Peter") on linn Ungaris Borsod-Abaúj-Zempléni komitaadis Kazincbarcika kreisis. Sajószentpéter asub Kazincbarcikast umbes 7 km idakagus ja Miskolcist ligikaudu 14 km põhjaloodes. 
Asulat on ürikutes esmamainitud 1281. aastal. 19. sajandi teisel poolel rajati piirkonnas kivisöekaevandused ja ehitati klaasivabrik. Kaevandused ja klaasivabrik suleti 20. sajandi lõpul.
Sajószentpéter sai linnaõigused 1. märtsil 1989.
Mats Erdelli kabel

Mats Erdelli kabel on Taagepera kalmistu (ka Ala kalmistu) lõunapoolses otsas olev esimese eesti soost mõisniku Mats Erdelli perekonna kabel.
Püramiidja katusega kabeli lasi ehitada Mats Erdell ise. Selle nurkades on kiviseinad ja külgedel sepisaed. Kabeli keskel seisab suur kivitahvel kirjaga „Siin hingab rahhoga omma suure töteggemissest ja holekandmissest Sõnni peremees Rope mõisa Pfandhalter ja Pattkülmõisa Rentnik Matz Erdell – sündis Pöögle valla Erdo tallus essimesse Kristuse ülestõusmise pühha jutluse aial 1792 aastal, surnud Pattkülla mõisan 2-sel Detsembre kuu päwal 1847…“.
Kabelisse on maetud lisaks Mats Erdellile tema naine Kärt, poeg Friedrich Bernhard ja teadaolevalt veel üks Matsi järglastest.
Sarkad

Sarkad on linn Ungaris Békési komitaadis, Sarkadi kreisi halduskeskus. Sarkad asub Rumeenia piirist 6 km kaugusel, Békéscsabast ligi 24 km idakirdes.
Ürikutes on Sarkadit linnaks nimetatud juba hiliskeskajal. 1. mail 1866 hävis suur osa linnast tulekahjus. Raudteeühenduse sai Sarkad 1871. aasta septembris. 25. aprillil 1887. kaotas Sarkad linnaõigused. 1. märtsil 1989 sai Sarkad linnaõigused tagasi.
Ian Wright

Ian Edward Wright (sündinud 3. novembril 1963) on endine Inglismaa jalgpallur ja ründaja.
Wright sõlmis esimese profilepingu Crystal Palace FC-ga 1985. aastal 21-aastaselt. Kuue hooaja jooksul klubis lõi ta 117 mänguga kokku 277 väravat, millega oli klubi kõigi aegade paremuselt kolmas väravakütt. 
1991. aasta septembris sõlmis ta 2,5 miljoni naela eest lepingu Arsenal FC-ga, mis oli siis klubi rekord. Temast sai 1990. aastatel Arsenali üks olulisemaid mängijaid, kuus hooaega järjest oli ta klubi parim väravakütt. 1996. aasta novembris nimetati ta Premier League'is kuu mängijaks. Kui ta 1998. aastal lahkus, oli ta 185 väravaga Arsenali kõigi aegade parim väravakütt, sellest ajast alates on temast möödunud Thierry Henry.
Pärast Arsenali mängis ta lühimat aega klubides West Ham United FC, Nottingham Forest FC, Celtic FC ja Burnley FC. Ta lõpetas jalgpallurikarjääri 2000. aastal. Pärast seda on ta töötanud tele- ja raadiosaadete saatejuhina.
Splanhnopleuramesenhüüm

Splanhnopleuramesenhüüm ("Mesenchyma splanchnopleurale") on struktuur, mis tekib embrüogeneesi käigus, kui lateraalplaadi mesoderm lõheneb kaheks kihiks. Sisekiht ehk splanhiline mesoderm (tsöloomiväline mesoderm) liitub endodermiga, moodustades splanhnopleura.
Endokardiaalsed torud

Endokardiaalsed torud ehk endokardiaalsed südametorud on embrüo paarilised piirkonnad, mis tekivad kolmanda rasedusnädala keskpaigaks ja koosnevad eellasrakkudest primitiivse südametoru arenguks. Need pärinevad lateraalplaadi mesodermist ja moodustuvad algselt angioblastiliste veresoonte kokkukasvamisel kummalgi pool embrüo keskjoont. Endokarditorud on väga lähedased eelsoolele. 
Kui neljandal rasedusnädalal algab embrüo voltumine horisontaaltasandil, siis endokarditorud kohtuvad keskjoonel, et moodustada primitiivne südametoru, millest lõpuks saab endokard. Müokard moodustub südametoru ümbritsevatest mesodermirakkudest, epikard moodustub teistest rakkudest, tõenäoliselt neuraalharja rakkudest.
Primitiivne südametoru

Primitiivne südametoru ehk südametoru on südame arengu varaseim staadium.
Vere voolamise suunas koosneb see venoosurkest, primitiivsest kojast, primitiivsest vatsakesest, südamesibulast ja arterioostüvest.
See kujunevad algselt lateraalplaadi mesodermist. See tekib endokardiaalsete torudede liitumisel; inimesel alates embrüogeneesi 21. päevast.
Kodade virvendus

Kodade virvendus (AF, AFib, A-fib), tuntud ka kui kodade virvendusarütmia (KVA), kodade fibrillatsioon ja absoluutne arütmia, on südame rütmihäire, mille korral tõmbuvad südamekojad kiiresti ja ebaregulaarselt kokku.
Selle tervisehäire korral ei suuda südametööd juhtiv siinussõlm väljasaadetavaid elektriimpulsse ehk siinusrütmi koordineerida, mis paneb südamekojad korrapärase kokkutõmbumise asemel virvendama: kodade kokkutõmbed toimuvad ebaregulaarselt, ebaühtlase kiirusega ja omavahel kooskõlastamata. Osalt kanduvad korrapäratud elektriimpulsid üle ka südamevatsakestele, pannes needki ebaregulaarselt kokku tõmbuma ning muutes pulsi ebaregulaarseks. Kui tavaliselt lööb süda umbes 60–90 minutis, siis kodade virvendusarütmia ajal võib südame löögisagedus tõusta 140–180 või 150–300 korrani minutis. KVA avaldub lühiajaliste episoodide ehk paroksüsmidena või püsiva kroonilise haigusena.
See on üks sagedasemaid südame rütmihäireid, kusjuures selle esinemissagedus kasvab jätkuvalt. 
Tervisehäire põhiline riskitegur on kõrge vanus. Samas on oluliseks peetud ka elustiili (suitsetamine, alkoholism, ülekaalulisus, vähene füüsiline aktiivsus, stress) ning varasemaid kroonilisi haigusi, nagu kõrgvererõhktõbi, südame isheemiatõbi, südamepuudulikkus, diabeet, uneapnoe ja kilpnäärme talitlushäired. Sümptomid võivad puududa, kuid häire ajal võib esineda südamepekslemist, valu rinnus, peapööritust või nõrkust.
Kodade virvendus ei ole iseenesest eluohtlik, kuid selle tüsistustena võivad tekkida insult ja südamepuudulikkus. Insuldi riski on kodade virvenduse diagnoosiga inimestel hinnatud tavalisest umbes viis korda suuremaks.
Joosep Susi

Joosep Susi (sündinud 13. märtsil 1989) on eesti ajakirjanik, kirjandusteadlane ja -didaktik.
Haridus.
Joosep Susi on lõpetanud 2008. aastal Tallinna Prantsuse Lütseumi ja 2013. aastal Tartu Ülikooli kirjanduse ja kultuuriteaduste erialal. 2016. aastal kaitses ta samas magistritöö "Lünk kirjanduse ruumis. Võimalikke lähenemisi ühele kirjandusteoreetilisele mõistele".
Töökäik.
Alates 2019. aastast töötab ta Tallinna Ülikooli kirjandusõpetuse ja eesti kirjanduse külalis- ja alates 2020. aastast nooremlektorina.
Teadus- ja muu tegevus.
Ta uurib nüüdisluulet ja luuleteooriat, õpetab emakeeleõpetajaid ja on süvenenud kirjandusdidaktika, iseäranis luuledidaktika maailma. Ta on üks kirjandusõpetuse eestkõnelejaid ja populariseerijaid. Ta on kirjandusteoste analüüsi ja tõlgendamise teemaliste Videoõpsi loengute üks autoreid. 2022. aasta sügisel oli ta koos Lauri Leesiga kirjandusõpetuseteemalise "Kultuurisaate" külaline.
Assa Abloy

Assa Abloy AB on Rootsi lukutootja. Ettevõte on müügikäibe põhjal maailma suurim lukutootja.
Ettevõte moodustati 1994. aastal, kui eraldusid Assa AB ja Securitas AB. Seejärel liitus Assa Soome ettevõttega Abloy Oy.
Ajalugu.
Ettevõtte nimi.
Firma nimi on ASSA ABLOY. ASSA tuleb sõnadest August Stenman Stenman August. Nimi Abloy tuleneb 1918. aastal asutatud Ab Låsfabriken Lukkotehdas Oy nimest , millest järgmisel aastal sai Ab Lukko Oy. 1990. aastal muudeti nimi Abloy Oy-ks. "allikas?"
Asutamine, kasv ja areng.
Abloy asutaja Emil Henriksson leiutas kõvaketta luku ja Assa Abloy toodab siiani Abloy kaubamärgi all laias valikus selliseid lukke.
Assa Abloy sündis 1994. aastal, kui ASSA AB eraldati Rootsi turvafirmast Securitas AB . Vahetult pärast seda ühines ASSA AB Soome lukutootja Abloy Oy-ga (tol ajal Wärtsilä osa ). Hiljem samal aastal kandideeris ettevõte Stockholmi börsile. "allikas?"
Alates 1995. aastast on Assa Abloy omandanud üle 150 ettevõtte. Mõned neist on Yale'i lukk , lukufirma Medeco Ameerika Ühendriikides , Mul-T-Lock Iisraelis , Fichet-Bauche Prantsusmaal ja VingCard Elsafe International Norras. Ettevõtte kaks suurimat aktsionäri on Latour ja Melker Schörling AB. "allikas?"
Assa Abloy koondas 2009. aastal 1800 töötajat ja sulges 15 üksust. Ettevõtte 2014. aasta müügitulu oli 56 843 miljonit Rootsi krooni. 
Ülevaade.
Tööstusharud.
Assa Abloyl on viis osakonda: "EMEA" (tegutseb Euroopas, Lähis-Idas ja Aafrikas), "Ameerika" (tegutseb Põhja- ja Lõuna-Ameerikas), "Aasia ja Vaikse ookeani piirkond" (tegutseb Aasias ja Okeaanias), "Global Technologies" ja "Entrance Systems" .
Brändid ja turundus.
Konkurendid.
Assa Abloyl on viis peamist konkurenti: Ingersoll-Rand (USA), Stanley Black &amp; Decker (USA), Dorma (Saksamaa), Kaba (Šveits) ja Hörmann (Saksamaa). Kõik nad on tugevad nii oma koduturgudel kui ka rahvusvaheliselt. Aasias on palju väiksemaid konkurente. Ühelgi neist ei ole aga turgu valitsevat seisundit. 
Koostöö kolledžite ja ülikoolidega.
Assa Abloy on üks Partnersi liikmetest Stockholm School of Economicsi ettevõtetele mõeldud partnerprogrammis, mis rahastab kooli ning teeb sellega tihedat teadus- ja hariduskoostööd. 2015. aastal liitus Assa Abloy partnerina KTH Thingsiga, mis on The Internet of Things valdkonna ettevõtete start-up keskus. 
Auhinnad.
Forbes nimetab Assa Abloy maailma 100 kõige uuenduslikuma ettevõtte hulka. 2013. aastal on edetabelis 78 ja 2014. aastal 93.
Davõd Tšerkaskõi

Davõd Janovõtš Tšerkaskõi (ukraina keeles Давид Янович Черкаський; 23. august 1932 – 30. oktoober 2018) oli Nõukogude ja Ukraina animafilmide režissöör ja stsenarist. Ta tegi Kõjivnaukfilmile mitmeid animatsioonipilte.
Elulugu.
Davõd Tšerkaskõi sündis 1932. aastal Ukraina NSV-s Špolas. Tšerkaskõi lõpetas Kiievi Ehitusinstituudi. Ta märkis, et nõukogude vanemad eeldasid Nõukogude Liidu osalemist sõjas ja registreerisid oma lapsed hiljem, et viivitada nende sõjaväkke värbamisega. Tšerkaskõi tunnistas intervjuus, et on sündinud 23. augustil 1932. Teise maailmasõja ajal evakueeriti ta koos emaga külla Venemaal Tškalovi linna (tänapäeval Orenburg) lähedale.
David Tšerkaskõi kuulus Ukraina võimlejate koondisse. 50.–80. eluaastani harrastas Tšerkaskõi mäesuusatamist.
Pärast Stalini surma sai Tšerkaskõi teada, et tema perekond on pärit väikesest Špola linnast Kesk-Ukrainas ja tal on sugulased Ameerika Ühendriikides. Tema isa oli pärast revolutsiooni tüpograafiadirektor ja hiljem oli ta justiitsküsimuste rahvakomissari abi.
Ta oli abielus animaatori ja animarežissööri Natalja Martšenkovaga.
Süü–häbi–hirmu spekter kultuurides

Kultuuriantropoloogias sai erinevate kultuuride liigitamine kas süü-kultuur, häbi-kultuur või hirmu-kultuur tuntuks tänu Ruth Benedicti raamatule "Krüsanteem ja mõõk", kus ta kirjeldas Ameerika kultuuri kui "süü-kultuuri" ja Jaapani kultuuri kui "häbikultuuri". 
(Kultuuri asemel võib kasutada ka väljendit "ühiskond").
Erinevused kultuuride vahel tekivad vastavalt sellele kuidas valitsus ja inimesed ise reguleerivad inimeste käitumist seaduste, ärireeglite või sotsiaalse etiketiga. Seda klassifikatsiooni on rakendatud eriti nn "apollonlikele" ühiskondadele, sorteerides neid vastavalt emotsioonidele, mida nad kasutavad üksikisikute (eriti laste) kontrollimiseks ja sotsiaalse korra säilitamiseks, meelitades neid normidele allumisele ja vastavusele.
Mahinur Özdemir

Mahinur Özdemir (sündinud 7. novembril 1982 Schaerbeekis) on endine Belgia poliitik ning Türgi diplomaat ja poliitik. Ta on noorim ja esimene naissoost parlamendiliige, kes kannab hidžaabi. Ta visati Humanistlikust Demokraatlikust Keskerakonnast (cdH) välja Armeenia genotsiidi eitamise eest 2015. aastal. Ta oli aastatel 2020–2023 Türgi suursaadik Alžeerias. Ta on 4. juunist 2023 Türgi pere- ja sotsiaalteenuste minister.
Elulugu.
Mahinur Özdemir sündis aastal 1982 Schaerbeekis Belgias. Ta on Konya ja Afyonkarahisari provintsist pärit türklaste perekonna kolmanda põlvkonna liige. Ta on lõpetanud Brüsselis prantsuse keelse ülikooli "Université libre de Bruxelles"i, tal on magistrkraad avaliku halduse alal (algul tahtis ta õppida õigusteadust, kuid mõistis, et hidžaabi kandjana on tal karjääri võimalused piiratud). Lisaks oli ta mitmete Scharbeeki valitsusväliste organisatsioonide aktiivne liige ja üliõpilasorganisatsiooni asutaja. Aastal 2009 liitus ta kristlike demokraatide Humanistliku Demokraatliku Keskerakonnaga ja sama aasta juunis valiti ta sealt Pealinna Brüsseli piirkonna parlamendi liikmeks. Temast sai esimene parlamendiliige, kes kandis hidžaabi.
29. mail 2015 visati ta Humanistliku Demokraatliku Keskerakonna ridadest välja pärast seda, kui ta keeldus nimetamast Esimese maailmasõja ajal toimunud armeenlaste veresauna genotsiidiks. Erakonna juht teatas, et tema tegu on vastuolus erakonna moraalipõhimõtetega ja kõik erakonna liikmed, kes ei tunnista Armeenia genotsiidi, heidetakse erakonnast välja. Mahinur Özdemir ise väitis seda juhtumit kommenteerides, et tema tegu on sõnavabaduse ilminguga. Tema toetuseks korraldas meeleavaldusi Brüsseli türgi kogukond, samuti toetas teda Õigluse ja Arengu Partei. Seejärel jätkas ta poliitikas sõltumatu parlamendiliikmena. Ta ei kandideerinud enam 2018. aasta kohalikel valimistel. Ta ei kandideerinud ka 2019. aasta parlamendivalimistel.
2020. aasta jaanuaris määras Türgi valitsus Özdemiri riigi suursaadikuks Alžeerias. Seejärel sai temast ka Islami Koostöö Organisatsiooni Naiste Ülemnõukogu liige. Pärast president Recep Tayyip Erdoğani tagasivalimist on ta 4. juunist 2023 Türgi pere- ja sotsiaalteenuste minister.
Isiklikku.
Ta on 30. juulist 2010 abielus, ta on kahe lapse ema.
Tal on Belgia ja Türgi kodakondsus. Ta valdab türgi ja prantsuse keelt emakeelena, lisaks valdab ta hollandi, inglise ja hispaania keelt.
Werner von Siemens

"Helilooja kohta vaata artiklit Ernst von Siemens."
Ernst Werner Siemens (aastast 1888 von Siemens; 13. detsember 1816 – 6. detsember 1892) oli saksa elektriinsener, leiutaja ja ärimagnaat. Siemensi järgi on nimetatud SI-süsteemi juhtivuse mõõtühik siimens. Ta rajas omanimelise elektri- ja telekommunikatsiooniettevõtte Siemens.
Konrad Zuse

Konrad Ernst Otto Zuse (22. juuni 1910 – 18. detsember 1995) oli saksa tsiviilehitusinsener, informaatika teerajaja, leiutaja ja ärimees. Tema suurim saavutus oli maailma esimene programmeeritav arvuti. Töötav programmeeritav Turingu-täielik arvuti Z3 hakkas tööle mais 1941. Tänu arvutile Z3 ja selle eelkäijatele peetakse Zuset vahel tänapäevase arvuti leiutajaks.
1941. aastal asutas ta ühe esimese arvutifirma, kus valmis esimene kaubandusvõrku jõudnud arvuti Z4. Aastatel 1943–1945 leiutas ta esimese kõrg-programmeerimiskeele Plankalkül. Aastal 1969 kirjeldas ta oma raamatus "Rechnender Raum" ("Arvutusruum") arvutitele üles ehitatud maailma.
Zuse sai karjääri alguses rahalist tuge perekonnalt ja ettevõtlustuludest, kuid 1939. aastast oli tal Natsi-Saksamaa valitsuse toetus. Teise maailmasõja tõttu ei märgatud tema töid eriti Suurbritannias ega Ameerika Ühendriikides.
Kühne Logistics University

KLU (Kühne Logistics University) on Saksamaal Hamburgis asuv riiklik akrediteeritud ülikool, mis koolitab tugeva protsessilise mõtteviisi ja oskustega juhte, võttes aluseks ülikooli peamised pädevusvaldkonnad nagu digitaalne ümberkujundamine, jätkusuutlikkus ja ettevõtlus. Kühne Sihtasutuse toetusel edendab KLU oma teadus- ja õppetegevuse kaudu eelkõige logistikat ning tarneahela juhtimist.
Ajalugu.
KLU asutasid 2010. aastal Klaus-Michael Kühne ja tema sihtasutus Kühne Sihtasutus, mis asub Šveitsis Schindellegis. 2013. aastal avati Hamburgi HafenCity ülikoolilinnak Hamburgi endise linnapea ja praeguse Saksamaa kantsleri Olaf Scholzi poolt. Koos INSEADiga avas KLU 2016. aastal oma humanitaarlogistikakeskuse. Aastal 2021 sai KLU Studyportalsi poolt hinnangu kui Best University Worldwide (ülemaailmselt parim ülikool). KLU kavatseb avada mitu ülikoolilinnakut Aasias, Ladina-Ameerikas ja Aafrikas.
Hinnangud.
Kõik KLU kursused on akrediteeritud Rahvusvahelise ärijuhtimise akrediteerimise sihtasutuse (FIBAA) poolt. Tuginedes ainult üliõpilaste hinnangutele, sai KLU 2021. aastal Studyportalsilt ülemaailmse üliõpilaste rahulolu auhinna.
Rakettrelvastus

Rakettrelvastus on maa-, õhu- või meresihtmärkide hävitamiseks ette nähtud mitmesuguste raketikomplekside kogum.
Kaugrelva, millega hävitusvahendid toimetatakse sihtmärgini reaktiivmootori või rakettmootoriga varustatud mehitamata lendkeha (rakettide) abil, nimetatakse rakettrelvaks.
Jaotus.
Muu jaotus.
Rakettrelvi liigitatakse ka muude parameetrite järgi (näiteks kasutuskeskkonna, mobiilsuse, lennu iseloomu, lennukeskkonna, juhtimistüübi, sihtotstarbe jms järgi).